'World of Warcraft Classic' ramte spilverden med et brag i sidste uge, og mens de fleste nok stadig render rundt for at klare simple opgaver med deres karakter, så har en 40-mands stor gruppe - også kaldet 'Guild' - som de allerførste allerede dræbt det sværeste monster i spillet.

Et af medlemmerne i gruppen er danske Martin Fløjgaard, der spiller karakteren ZND, en Gnome Warlock.

- Jeg er lettet, det er vi alle. Men faktisk var det ikke særligt svært, da vi først var i gang, siger 25-årige Martin Fløjgaard.

Folk er blevet overrasket over, at det har kunnet lade sig gøre at dræbe Ragnaros så hurtigt, som vi har gjort. Martin Fløjgaard

Selvom det burde have været en udfordring at dræbe monsteret Ragnaros, så var det i stedet vejen derhen, der endte med at blive den store helt store kamp for Martin Fløjgaard og hans gruppe.

- Vi startede alle sammen i level et, og så snart vi var nok, der var kommet til level 60 i lørdags, så gik vi direkte ind i Molton Core for at dræbe Ragnaros. Vi har spillet 20-22 timer hver eneste dag, og jeg har nok kun sovet 15 timer sammenlagt fra tirsdag til lørdag, fortæller Martin Fløjgaard.

Teamwork er blevet vigtigt igen

Guilden, som Martin Fløjgaard er en del af, hedder APES og består af spillere fra hele verden. De har spillet 'World of Warcraft' sammen i flere år, men mange har længe været utilfreds med den moderne udgave af spillet.

Derfor har der heller ikke været tvivl om, at de skulle starte på World of 'Warcraft Classic', der er en nærmest identisk udgave af det oprindelige spil.

- Folk er blevet ved med at spille med hinanden, men de har ikke brudt sig om den moderne udgave af 'World of Warcraft'. Det har mistet noget af det oprindelige spils fællesskab og sværhedsgrad. Alle har derfor glædet sig til relanceringen af Classic-udgaven, siger han.

Læs også : Fans jubler: Det legendariske computerspil World of Warcraft vender tilbage

Nu er kommunikation og teamwork med spillere fra hele verden igen blevet vigtigt, og derfor er APES også blevet en stor del af Martin Fløjgaards spiloplevelse.

- Der er aldrig dårlig stemning i gruppen, og hvis folk bliver sure, så er det altid konstruktivt. APES har helt klart gjort min oplevelse i 'Classic' meget sjovere, fortæller han og tilføjer: